laion/Wikipedia-Exotic huggingface dataset:
নিল ব্রুম

নিল ট্রেভর ব্রুম (জন্ম: ২০ নভেম্বর, ১৯৮৩) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিল ব্রুম মূলতঃ মাঝারি সারির ব্যাটসম্যান। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন। ঘরোয়া ক্রিকেটে ওতাগো ভোল্টস ও ক্যান্টারবারি দলের প্রতিনিধিত্ব করেছেন। তার বিশেষত্ব হচ্ছে বলকে মাঠের বাইরে ফেলে দলকে দ্রুত রান সংগ্রহে সহায়তা করা। ২০০২ থেকে ২০০৫ সালের মধ্যে ওতাগো ভোল্টস ও ক্যান্টারবারি দলে খেলেছেন। ২০১৫ সালের গ্রীষ্মে প্রায় একদশককাল ডুনেডিনে অবস্থানের পর ক্যান্টারবারি দলে খেলার জন্য চুক্তিবদ্ধ হন। সেখানে তিনি পরিবারসহ চলে আসবেন। ২০০৫-০৬ মৌসুম থেকে ওতাগো ভোল্টসে নয় মৌসুম অতিক্রান্ত করেন। প্রথম-শ্রেণীর ক্রিকেটে ৭৭ খেলায় ৪১.৫৯ গড়ে ৪,৬১৭ রান সংগ্রহ করেন। তন্মধ্যে ১২ সেঞ্চুরি করেন তিনি। ২০১৩ সালে জয়পুরে অনুষ্ঠিত চ্যাম্পিয়ন্স লীগে পার্থ স্কর্চার্সের বিপক্ষে অবিস্মরণীয় সেঞ্চুরি করেছিলেন। ক্যান্টারবারি উইজার্ডের পক্ষে প্রথমবারের মতো প্রথম-শ্রেণীর ক্রিকেটে অংশগ্রহণের পর শততম প্রথম-শ্রেণীর ক্রিকেটে অংশগ্রহণ করবেন। ২০০৮-০৯ মৌসুমে নিউজিল্যান্ডের একদিনের দলে অন্তর্ভুক্ত হন। অকল্যান্ডের ইডেন পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত চতুর্থ একদিনের আন্তর্জাতিকে তার অভিষেক ঘটে। ফেব্রুয়ারি, ২০০৯ সালে অস্ট্রেলিয়ায় অনুষ্ঠিত চ্যাপেল-হ্যাডলি ট্রফিতে খেলার জন্য মনোনীত হন। সিরিজের প্রথম ওডিআইয়ে মাইকেল ক্লার্কের বলে তিনি ভুলবশতঃ আম্পায়ার কর্তৃক আউট হন। কিন্তু ভিডিওতে দেখা যায় যে, উইকেট-কিপার ব্রাড হাড্ডিন গ্লাভসে বেইল তুলে নিয়েছেন। "Neil Broom returning home to Canterbury"। stuff.co.nz। ২০ ডিসেম্বর ২০১৪। সংগ্রহের তারিখ ২৫ ডিসেম্বর ২০১৪।  উইকিমিডিয়া কমন্সে নিল ব্রুম সংক্রান্ত মিডিয়া রয়েছে। Cricinfo CricketArchive
ইয়াসির আরাফাত (ক্রিকেটার)

ইয়াসির আরাফাত (জন্ম: ১২ মার্চ ১৯৮২) হলেন একজন পাকিস্তান আন্তর্জাতিক ক্রিকেটার। তিনি ডান-হাতে ব্যাটিং এবং বোলিং করে থাকেন ডান-হাতি ফাস্ট। পাকিস্তানের হয়ে অণুর্দ্ধ-১৫ পর্যায়ে প্রতিনিধিত্ব করার পরে, ১৭ বছর বয়সে ইয়াসির ওয়ানডে ক্রিকেটে করাচীতে শ্রীলঙ্কার বিরুদ্ধে আত্মপ্রকাশ করেন এবং এই ম্যাচেই তিনি প্রথম আন্তর্জাতিক উইকেট লাভ করেন। ২০০৭ সালে, শোয়েব আখতার এবং মোহাম্মাদ আসিফ উভয়ের আঘাতপ্রাপ্তির কারণে তাদের বদলী খেলোয়াড় হিসেবে ইয়াসির আরাফাত এবং মোহাম্মদ সামি-কে ২০০৭ ক্রিকেট বিশ্বকাপ এর জন্য নির্বাচিত করা হয়। ফায়াদ আলম এহসান আদিল টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা "Asif and Akhtar to return home"। ESPNcricinfo। সংগ্রহের তারিখ ৩১ ডিসেম্বর ২০১২।  "Shoaib and Asif out of the World Cup"। ESPNcricinfo। সংগ্রহের তারিখ ৩১ ডিসেম্বর ২০১২।  ইএসপিএনক্রিকইনফোতে ইয়াসির আরাফাত (ইংরেজি)
আব্দুল রাজ্জাক (ক্রিকেটার)

আব্দুল রাজ্জাক (উর্দু: عبد الرزاق, জন্ম ২ ডিসেম্বর ১৯৭৯) হলেন একজন পাকিস্তানি ডানহাতি ফাস্ট-মিডিয়াম বোলার এবং ডান-হাতি ব্যাটসম্যান হিসেবে পাকিস্তানের জাতীয় দলে প্রতিনিধিত্ব করছেন। ১৯৯৬ সালে তার ১৭তম জন্মদিনের প্রাক্কালে জিম্বাবুয়ের বিরুদ্ধে নিজের ঘরের মাঠ গাদ্দাফি স্টেডিয়ামে একদিনের আন্তর্জাতিক ক্রিকেটে আত্মপ্রকাশ করেন। তিনি পাকিস্তানের হয়ে ২৬৫টি ওয়ানডে ও ৪৬টি টেস্ট ম্যাচ খেলেছেন। কলামের রান, * চিহ্ন অপরাজিত বোঝান হয়েছে; কলামের শিরোনাম ম্যাচ খেলোয়াড়ের ম্যাচ সংখ্যা বোঝান হয়েছে; আব্দুল রাজ্জাক পাকিস্তানের গুজ্জার বংশের সাথে সম্পৃক্ত এবং পাকিস্তানি নারী আয়েশার সাথে বিবাহ বন্ধনে আবদ্ধ হন। http://www.espncricinfo.com/Pakistan/content/player/39836.html "সংরক্ষণাগারভুক্ত অনুলিপি"। ১১ মে ২০২৩ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৪।  ইএসপিএনক্রিকইনফোতে আব্দুল রাজ্জাক (ইংরেজি) ক্রিকেটআর্কাইভে আব্দুল রাজ্জাক (সদস্যতা প্রয়োজনীয়) (ইংরেজি) ইয়াহু! ক্রিকেটে আব্দুল রাজ্জাক (ইংরেজি) www.howstat.com.au Abdul Razzaq's profile Facebook Profile
মসজিদ-ই-সিরাজ উদ-দৌলা

মসজিদ-ই-সিরাজ উদ-দৌলা (চন্দনপুরা জামে মসজিদ হিসেবে পরিচিত) বাংলাদেশের চট্টগ্রাম সিটি কর্পোরেশনের আওতাধীন ১৬ নং চকবাজার ওয়ার্ডের নবাব সিরাজ উদ-দৌলা সড়কের চন্দনপুরা অংশে অবস্থিত একটি মসজিদ। ১৬৬৬ সালে শায়েস্তা খার সেনাদল আরাকানের মগরাজাদের কাছ থেকে চট্টগ্রামকে স্বাধীন করেন। এরপর এখানে তার নির্দেশে অসংখ্য মসজিদ নির্মান করা হয়। এর মধ্যে মসজিদ-ই-সিরাজ উদ-দৌলা অন্যতম। ১৯৪৬ সালে মাস্টার আব্দুল হামিদ নামে একজন ব্যক্তি মসজিদটি পুননীর্মান এবং সংস্কারকাজ শুরু করেন। ১৯৫০ সালে তার বড় ছেলে আবু সাইয়্যিদ দোভাষ মসজিদটির সংস্কারকাজ শেষ করেন। মসজিদটিতে রয়েছে মোট ১৫টি গম্বুজ। সবচেয়ে বড় গম্বুজটি তৈরিতে তৎকালীন সময়ের প্রায় চার লাখ টাকার ১৫ মণ রুপা ও পিতলের প্রয়োজন হয়। ভারতের বিভিন্ন জায়গা থেকে এগুলো সংগ্রহ করা হয়। গম্বুজের চারপাশে মুহাম্মদের পরিবার ও দুনিয়ায় জান্নাতের সুসংবাদ পাওয়া ১০ সাহাবির নাম লেখা আছে। মসজিদ-ই-সিরাজ উদ-দৌলা মিনার মসজিদ-ই-সিরাজ উদ-দৌলা মসজিদের গম্বুজ মসজিদ-ই-সিরাজ উদ-দৌলা মসজিদের নকশা মসজিদ-ই-সিরাজ উদ-দৌলা মসজিদের উপরের ছাদ মসজিদ-ই-সিরাজ উদ-দৌলা মসজিদের গম্বুজের মসজিদ-ই-সিরাজ উদ-দৌলা মসজিদের মিনারের নকশা মসজিদের গম্বুজ মসজিদের উপর থেকে দেখা ছবি মসজিদের গম্বুজের ছবি উপর থেকে দেখা মসজিদের ছবি মসজিদের ছাদের ছবি মসজিদ-ই-সিরাজ উদ-দৌলা মসজিদের প্রবেশদ্বার বাংলাদেশের মসজিদের তালিকা চট্টগ্রাম বিভাগের মসজিদের তালিকা আন্দরকিল্লা শাহী জামে মসজিদ বখশী হামিদ মসজিদ ওয়ালী খান মসজিদ "শায়েস্তা খাঁর স্মৃতিবাহী চন্দনপুরা হামিদিয়া তাজ মসজিদ"। কালের কন্ঠ। ২৭ নভেম্বর ২০১৯। সংগ্রহের তারিখ ১৮ আগস্ট ২০২০।
খাত্তাব ইবনে নুফাইল

খাত্তাব ইবনে নুফাইল ছিলেন ইসলামের দ্বিতীয় খলিফা ও সাহাবী উমর ইবনুল খাত্তাবের পিতা। তার স্ত্রী অর্থাৎ উমরের মাতার নাম ছিল হানতামাহ বিনতে হিশাম। তার আরো এক জ্যেষ্ঠ পুত্র ও এক কনিষ্ঠ কন্যা ছিল, তারা হলেন যায়িদ ইবনুল খাত্তাব এবং ফাতিমা বিনতে খাত্তাব। ফাতিমাকে তিনি সাঈদ ইবনে যায়িদের সাথে বিয়ে দিয়েছিলেন। তিনি অত্যন্ত খিটখিটে স্বভাবের লোক ছিলেন। তার সন্তানদের মধ্যে একমাত্র উমর ইসলাম গ্রহণের পূর্বে তার সকল কাজে সঙ্গ দিতেন। তার তিন পুত্র ও কন্যাই পরবর্তীকালে ইসলাম ধর্ম গ্রহণ করেন। সাহাবা 1) Al Maarif, by Ibn Qutaybah page 77, Chapter "Dhikr Umar" [১] https://web.archive.org/web/20120717072558/http://www.sunnahonline.com/ilm/seerah/0019.htm
জো বার্নস

জোসেফ অ্যান্থনি জো বার্নস (জন্ম: ৬ সেপ্টেম্বর, ১৯৮৯) কুইন্সল্যান্ডের হারস্টোনে জন্মগ্রহণকারী অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য হিসেবে তিনি ডানহাতে ব্যাটিং করে থাকেন। তারপূর্বে অস্ট্রেলিয়া এ-দলের পক্ষে প্রতিনিধিত্ব করেন। জো বার্নস ঘরোয়া ক্রিকেটে কুইন্সল্যান্ড ক্রিকেট দল ও টুয়েন্টি২০ খেলাগুলোয় ব্রিসবেন হিটের পক্ষে খেলছেন। এছাড়াও, ইংল্যান্ডের কাউন্টি ক্রিকেটে লিচেস্টারশায়ার দলের সদস্য তিনি। ফেব্রুয়ারি, ২০১১ সালে শেফিল্ড শিল্ডে অভিষেক খেলাতেই দক্ষিণ অস্ট্রেলিয়ার বিপক্ষে ১৪০ রান সংগ্রহ করে ব্যতিক্রমধর্মী সূচনা করেন। পরের মৌসুমেই অস্ট্রেলিয়ার প্রথম-শ্রেণীর ক্রিকেটে সর্বোচ্চ রানের ইনিংস খেলে তার ক্রিকেট দক্ষতা প্রদর্শন করতে থাকেন। এরফলে সফরকারী ইংল্যান্ড দলের বিপক্ষে অংশ নেয়ার জন্য অস্ট্রেলিয়া এ-দলের সদস্য মনোনীত করা হয়। ইংল্যান্ডের বিপক্ষে একদিনের খেলায় তিনি ১১৪ রান তোলেন। ঐ বছরে তিনি বর্ষসেরা ব্র্যাডম্যান যুব ক্রিকেটার পুরস্কারের জন্য মনোনীত হন। অস্ট্রেলিয়ায় ফিরে তিনি তার ব্যাটিংশৈলী চালিয়ে যেতে থাকেন ও ব্রিসবেন হিটের পক্ষে সর্বোচ্চ রান সংগ্রাহকের ভূমিকায় অবতীর্ণ হন। ২০১২-১৩ মৌসুমে বিগ ব্যাশ লীগের চূড়ান্ত খেলায় পার্থ স্কর্চার্সের বিপক্ষে শিরোপা লাভে সহায়তাকারী অন্যতম খেলোয়াড়ের মর্যাদা পান। তার এ আশানুরূপ ফলাফলে ২০১৩ সালের কাউন্টি মৌসুমে বিদেশী খেলোয়াড় রামনরেশ সারওয়ানের পরিবর্তে লিচেস্টারশায়ার কর্তৃপক্ষ তাকে মে থেকে আগস্ট পর্যন্ত দলে অন্তর্ভুক্ত করে। কিন্তু জুলাইয়ে তার উরুর আঘাতপ্রাপ্তির ফলে ইংল্যান্ড থেকে ফিরে আসতে বাধ্য হন ও স্বদেশে কুইন্সল্যান্ডে ফিরে আসেন। ২৬ ডিসেম্বর, ২০১৪ তারিখে মেলবোর্নে অবস্থিত মেলবোর্ন ক্রিকেট গ্রাউন্ডে শুরু হওয়া বক্সিং ডে টেস্টে সফরকারী ভারতের বিপক্ষে অংশ নেয়ার জন্য তাকে অস্ট্রেলিয়ার টেস্ট দলে অন্তর্ভুক্ত করা হয়। আঘাতপ্রাপ্ত অল-রাউন্ডার মিচেল মার্শের পরিবর্তে তার এ টেস্ট অভিষেক ঘটে। দলনায়ক মাইকেল ক্লার্কের সিদ্ধান্ত অনুযায়ী, তিনি ৬ নম্বরে ব্যাটিংয়ে নামেন। প্রথম ইনিংসে শন মার্শের (১৮৪/৪) পতনের পর তিনি ২৭ বলে ১৩ রান সংগ্রহ করেন যাতে দু'টি চারের মার ছিল। ডানহাতি ফাস্ট বোলার উমেশ যাদবের বলে উইকেটের পিছনে ভারতীয় অধিনায়ক মহেন্দ্র সিং ধোনি'র হাতে ধরা পড়েন তিনি। ২১ ডিসেম্বর, ২০১৪ তারিখ অনুযায়ী "Australia — Players — Joe Burns"। ESPNcricinfo। ESPN Inc। সংগ্রহের তারিখ ২০ জানুয়ারি ২০১৩।  "2012/13 KFC Big Bash League Final - PRS v BRH"। ABC Radio Grandstand। Australian Broadcasting Corporation। ১৯ জানুয়ারি ২০১৩। সংগ্রহের তারিখ ২০ জানুয়ারি ২০১৩।  "Joe Burns joins Leicestershire as Sarwan replacement"। BBC Sport। ৭ মার্চ ২০১৩। সংগ্রহের তারিখ ২৭ এপ্রিল ২০১৩।  "Joe Burns to return to Australia"। BBC Sport। ২৯ জুলাই ২০১৩। সংগ্রহের তারিখ ২৮ সেপ্টেম্বর ২০১৩।  Coverdale, Brydon (২১ ডিসেম্বর ২০১৪)। "Burns in line for Boxing Day debut"। ESPN Cricinfo। সংগ্রহের তারিখ ২৩ ডিসেম্বর ২০১৪।  Brettig, Daniel (২৬ ডিসেম্বর ২০১৪)। "Honours even after see-saw day"। ESPN Cricinfo। সংগ্রহের তারিখ ২৬ ডিসেম্বর ২০১৪।  "Sheffield Shield, 2014/15 - QLD v NSW Scorecard"। ESPNcricinfo। ১৬ নভেম্বর ২০১৪। সংগ্রহের তারিখ ২১ ডিসেম্বর ২০১৪।  "Matador BBQs One-Day Cup, 2014/15 - SA v QLD Scorecard"। ESPNcricinfo। ১২ অক্টোবর ২০১৪। সংগ্রহের তারিখ ২১ ডিসেম্বর ২০১৪।  "Friends Life t20, 2013 - Leicestershire v Durham Scorecard"। ESPNcricinfo। ৫ জুলাই ২০১৩। সংগ্রহের তারিখ ২১ ডিসেম্বর ২০১৪।  ইএসপিএনক্রিকইনফোতে জো বার্নস (ইংরেজি) ক্রিকেটআর্কাইভে জো বার্নস (সদস্যতা প্রয়োজনীয়) (ইংরেজি)
মুহুরী নদী

মুহুরী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৭১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুহুরী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৬। মুহুরি নদীটি ভারতের ত্রিপুরা রাজ্যের পার্বত্য অঞ্চলে উৎপন্ন এই খরস্রোতা নদী পাহাড়ি অঞ্চল দিয়ে প্রবাহিত হয়ে ফেনীর পরশুরাম উপজেলার নীজকালিকাপুর এবং মাঝিরখালী গ্রামের কাছে সীমান্ত অতিক্রম করে বাংলাদেশে প্রবেশ করেছে এবং ফেনী নদীর সাথে মিলিত হয়ে বঙ্গোপসাগরে পতিত হয়েছে মুহুরী ত্রিপুরার লুসাই পাহাড় হতে উৎপন্ন হয়ে পশ্চিমে ফেনী জেলার পরশুরাম উপজেলা দিয়ে বাংলাদেশে প্রবেশ করেছে এবং বঙ্গোপসাগরে পতিত হওয়ার পূর্বে চট্টগ্রাম এবং ফেনী জেলাকে পৃথক করেছে। মুহুরী ত্রিপুরা-নোয়াখালী সেক্টরে ভারত এবং বাংলাদেশের মধ্যকার সীমান্ত হিসেবে কাজ করে। তবে ঘনঘন প্রবাহ পথ পরিবর্তনের জন্য এই নদী দুই দেশের সীমান্ত সমস্যা হিসেবে পরিগণিত হয়ে ছিল বহু বছর। বিবাদমান এই নদীর সীমানা নির্ধারণের ক্ষেত্রে উভয়দেশ ১৯৭৪ সালের সীমান্ত চুক্তির ভিত্তিতে নদীর প্রবাহে সীমানা নির্ধারণের পক্ষে একমত পোষণ করে এবং বাংলাদেশ ১৯৪৭ সালের সীমান্ত নির্ধারণী পিলারের ভিত্তিতে অতিরিক্ত ৪৪ একর জমির মালিকানা লাভ করে। মুলত মুহুরী নদীর উপর জেগে ওঠা ১৪৪ একর মুহুরীর চরের ধান চাষের উপযোগী ফসলি জমির মালিকানার জন্যই দীর্ঘদিন উভয় দেশের মধ্যে সীমান্ত উত্তেজনা বিরাজমান ছিল। সর্বশেষ ২০১১ সালে ভারতের সাবেক প্রধানমন্ত্রী মনমোহন সিংহের বাংলাদেশ সফরে এই সীমান্ত সমস্যা সমাধানে কার্যকর পদক্ষেপ গ্রহণের নীতিগত সিদ্ধান্ত হয় এবং উভয় দেশ সীমান্ত চিহ্নিতকরণে সম্মত হয়। বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ আন্তঃসীমান্ত নদী "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। "দক্ষিণ-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ৩০৬-৩০৭। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) মাসুদ হাসান চৌধুরী (জানুয়ারি ২০০৩)। "মুহুরী নদী"। সিরাজুল ইসলাম। মুহুরী নদী। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ডিসেম্বর ২৬, ২০১৪।  "Bangladesh - Rivers"। LOICZ South Asia Node। ৪ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ২৬, ২০১৪।  "The dividing line"। Frontline। 18 (10)। ১২–২৫ মে ২০০১। সংগ্রহের তারিখ ডিসেম্বর ২৬, ২০১৪।
সাবান

সাবান (ইংরেজি: soap) হচ্ছে উচ্চতর ফ্যাটি এসিডের লবণ। যার রাসায়নিক নাম সোডিয়াম স্টিয়ারেট। সংজ্ঞা: সাবান হলো উচ্চতর ফ্যাটি এসিডের সোডিয়াম বা পটাশিয়াম লবণ। সাবান মুলত কোন কিছু ধোয়া, গোসল করা এবং পরিষ্কার করার কাজে ব্যবহার করা হয়। এছাড়াও সাবান টেক্সটাইল শিল্পে পিচ্ছিলকারক (লুব্রিকেন্ট) হিসেবে ব্যবহার করা হয়ে থাকে। হাত ধোয়া এবং স্বাস্থ্যের জন্য সাবান বেশ কার্যকর। কিন্তু বিভিন্ন সময়ে সাবান সহজলভ্য থাকে না। বিশ্ব স্বাস্থ্য সংস্থার মতে, সেসব সময়ে হাত ধোয়ার জন্য ছাই, বালি অথবা মাটি ব্যবহার করা যেতে পারে। যেসব সাবান পরিষ্কারক হিসেবে ব্যবহার করা হয়, সেগুলো মূলত উদ্ভিজ্জ অথবা প্রাণীজ তেল এর গাঢ় ক্ষারীয় দ্রবণ থেকে নিষ্কাশন করা হয় (তেল বা চর্বিতে তিন মোল ফ্যাটি অ্যাসিড এক মোল গ্লিসারল এর সাথে সংযুক্ত থাকে)। এই ক্ষারীয় দ্রবণকে কখনও কখনও লেই সাবান (lye soap) বলা হয়ে থাকে, যেটি সাবানায়ন প্রক্রিয়ায় তৈরি করা হয়। উল্লেখ্য যে, লেই সাবান বলতে একরকমের ক্ষারজাতীয় বস্তু সাবান বোঝানো হয়, যেটি সোডিয়াম হাইড্রোক্সাইড থেকে তৈরি করা হয়। সাবানায়ন বিক্রিয়ায় ট্রাইগ্লিসারাইড চর্বি বা ট্রাইগ্লিসারাইড ফ্যাট প্রথমে ফ্যাটি অ্যাসিড দিয়ে পানির সাথে রাসায়নিক প্রক্রিয়ায় বিয়োজন (হাইড্রোলাইসিস) করা হয় এবং এটি পরে ক্ষারের সাথে বিক্রিয়া করে অশোধিত সাবান তৈরি করে। যেখানে বিভিন্ন ধরনের সাবানের লবণ,ফ্যাট,ক্ষার,পানি এবং উৎপাদিত গ্লিসারল (গ্লিসারিন) থাকে। এই গ্লিসারিন একটি উপকারি উপজাত, যেটি সাবানে উপস্থিত থেকে সাবানের মোলায়েম কারক হিসেবে কাজ করতে পারে অথবা আলাদা করে অন্য কাজেও ব্যবহার করা যায়। বেশীরভাগ তৈলাক্ত বা তেল জাতীয় পিচ্ছিলকারক পদার্থের প্রধান উপাদান হচ্ছে সাবান। যেগুলো সাধারনত ক্যালসিয়াম সাবান অথবা লিথিয়াম সাবান এর দুগ্ধ জাতীয় নির্যাসবিশেষ এবং খনিজ তেল হয়ে থাকে। এই ক্যালসিয়াম এবং লিথিয়াম এর পিচ্ছিলকারক হিসেবে ব্যাপকভাবে ব্যবহৃত হয়। এছাড়াও অনেক ধাতব সাবান যেমন অ্যালুমিনিয়াম, সোডিয়াম এবং এদের মিশ্রিত সাবান। এছাড়াও এই ধরনের সাবান তেলের সান্দ্রতা বাড়ানোর জন্য ঘনকারক হিসেবেও ব্যবহার করা হয়। ফরাসী সময়ে, চুনের সাথে জলপাইয়ের তেল মিশিয়ে পিচ্ছিলকারক গ্রিজ তৈরি করা হত। সাবানীভবন প্রকিয়ার মাধ্যমে সাবান তৈরি করা হয়। কষ্টিক সোডা এর সঙ্গে তেল বা চর্বি জাতীয় পদার্থ মিশিয়ে সাবান তৈরি করা হয়। একে সবানিভবন বলা হয়। CH₂OCOC₁₇H₃₅ CHOCOC₁₇H₃₅ +3NaOH ---> C₁₇H₃₅COONa CH₂OCOC₁₇H₃₅ IUPAC. "IUPAC Gold Book – soap" Compendium of Chemical Terminology, 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version: created by M. Nic, J. Jirat, B. Kosata; updates compiled by A. Jenkins. আইএসবিএন ০-৯৬৭৮৫৫০-৯-৮. ডিওআই:10.1351/goldbook. Accessed 2010-08-09 Cavitch, Susan Miller. The Natural Soap Book. Storey Publishing, 1994 আইএসবিএন ০-৮৮২৬৬-৮৮৮-৯. উইকিমিডিয়া কমন্সে সাবান সংক্রান্ত মিডিয়া রয়েছে। Soap History, American Cleaning Institute (formerly The Soap and Detergent Association) Medieval Sourcebook: The Capitulary De Villis ওয়েব্যাক মেশিনে আর্কাইভকৃত ২৫ সেপ্টেম্বর ২০০৯ তারিখে, Fordham University Soap, Elmhurst College
ল্যাংগুয়েজ বাইন্ডিং

কম্পিউটার বিজ্ঞানের পরিভাষায় বাংলায় আবদ্ধকরণ বা ইংরেজিতে বাইন্ডিং (ইংরেজি: Binding) বলতে এক ধরনের এপিআই (এপ্লিকেশন প্রোগ্রামিং ইন্টারফেস) বা বিশেষ ধরনের কোডকে (অর্থাৎ কম্পিউটারের জন্য বোধগম্য ভাষায় লিখিত সংকেতসমষ্টি) বোঝানো হয়, যেটি কোন প্রোগ্রামিং ভাষাকে অন্য কোন প্রোগ্রামিং ভাষার পূর্বপ্রস্তুতকৃত প্রোগ্রামসম্ভার (লাইব্রেরি) বা অপারেটিং সিস্টেমের (অর্থাৎ কম্পিউটারের পরিচালক ব্যবস্থার) সেবা ব্যবহারের সুযোগ করে দেয়। সফটওয়্যার প্রকৌশলের পরিভাষায় আবদ্ধকরণ বা বাইন্ডিং বলতে এক ধরনের আবরক প্রোগ্রামসম্ভার বা র‍্যাপার লাইব্রেরিকে বোঝানো হয়, যেটি ব্যবহার করে কোন একটি প্রোগ্রামিং ভাষায় লেখা প্রোগ্রামসম্ভার বা লাইব্রেরিতে অন্য একটি প্রোগ্রামিং ভাষা ব্যবহার করে ঢুকে সেগুলির সুবিধা ভোগ করা যায়। অর্থাৎ আবদ্ধকরণ বা বাইন্ডিং দুটি পৃথক প্রোগ্রামিং ভাষার মধ্যে সংযোগসেতু হিসেবে কাজ করে। অনেক সফটওয়্যার প্রোগ্রামসম্ভার সিস্টেম প্রোগ্রামিং ভাষা যেমন সি, সি++ ইত্যাদি ব্যবহার করে লেখা হয়। অন্য কোন প্রোগ্রামিং ভাষা (বিশেষ করে উচ্চস্তরের প্রোগ্রামিং ভাষা) থেকে যেমন জাভা, কমন লিস্প, পাইথন ইত্যাদি ব্যবহার করে এইসব প্রোগ্রামসম্ভার ব্যবহার করতে হলে "আবদ্ধকরণ" বা বাইন্ডিং এপিএই প্রয়োজন হয়। অন্যথায় সি বা সি++ ভাষাতে লেখা কোন প্রোগ্রামসম্ভারে ঢুকতে হলে একজন সফটওয়্যার প্রস্তুতকারক বা সফটওয়্যার প্রোগ্রামলেখককে সি বা সি++ শিখতেই হত। উদাহরণস্বরূপ বলা যেতে পারে, যখন সি প্রোগ্রামিং ভাষা ব্যবহার করে লেখা কোন লাইব্রেরি বা প্রোগ্রামসম্ভার পাইথন ভাষা দিয়ে ব্যবহার করার প্রয়োজন হয়, তখন পাইথন আবদ্ধকরণ বা পাইথন বাইন্ডিং ব্যবহার করা হয় । আবার জাভা প্রোগ্রামিং ভাষা থেকে সাবভার্শন ব্যবহার করতে হলে লিবসভিএনজাভাএইচএল ব্যবহার করতে হবে। সফটওয়্যার আবদ্ধকরণ বা বাইন্ডিং তৈরির পিছনে সফটওয়্যার প্রস্তুতকারকের পরিশ্রম লাঘব ও সময় বাঁচানো ছাড়াও আরেকটি উদ্দেশ্য হল সফটওয়্যারের পুনর্ব্যবহার নিশ্চিত করা। কোন একটি সফটওয়্যার যা ইতিমধ্যে কোনও না কোনও প্রোগ্রামিং ভাষা ব্যবহার করে তৈরি করা আছে তা নতুন করে অন্য কোন ভাষায় তৈরি করা সময়সাপেক্ষ ও ব্যয়সাপেক্ষ একটি কাজ। সফটওয়্যার আবদ্ধকরণ বা বাইন্ডিং তৈরি করে এই সময় ও ব্যয় সংকোচন করা যায়। কোন কোন উচ্চ স্তরের ভাষায় নির্দিষ্ট কোন অ্যালগরিদম অনুসরণ করে প্রোগ্রাম লেখা সম্ভব না-ও হতে পারে। এরকম ক্ষেত্রে আবদ্ধকরণ বা বাইন্ডিং ব্যবহার করে সহজেই কোন উচ্চ স্তরের ভাষায় ঐসব অ্যালগরিদমকে কাজে লাগানো যেতে পারে। এপ্লিকেশন প্রোগ্রামিং ইন্টারফেস অ্যালগরিদম http://www.cairographics.org/manual/language-bindings.html "সংরক্ষণাগারভুক্ত অনুলিপি"। ১৬ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৫।  "সংরক্ষণাগারভুক্ত অনুলিপি"। ২৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৪।
মোংলা বন্দর মাধ্যমিক বিদ্যালয়

মোংলা বন্দর মাধ্যমিক বিদ্যালয় হল বাংলাদেশের একটি মাধ্যমিক শিক্ষাপ্রতিষ্ঠান। ১৯৮৭ সালে প্রতিষ্ঠিত বিদ্যালয়টি পরিচালনা করে মোংলা বন্দর কর্তৃপক্ষ। এই বিদ্যালয়ের শিক্ষক ২৬ জন ও ছাত্রছাত্রীসংখ্যা প্রায় ৫৪৭ জন। মোংলা বন্দরের কর্মরত কর্মকর্তা কর্মচারীদের ছেলে মেয়েদের পড়াশুনার জন্য একটি বিদ্যালয় প্রয়োজন হলে বন্দর ভবনের কাছাকাছি মাধবী আবাসিক এলাকায় ১৯৮৭ সালে ৪.৭০ একর ক্যাম্পাস এলাকা নিয়ে গড়ে ওঠে এই বিদ্যালয়টি। ১৯৮৭ সালের ১ জানুয়ারি থেকে প্রাথমিক শ্রেণির ক্লাস শুরু হয়। ১৯৯৬ সালের ৩১ ডিসেম্বর বিদ্যালয়ে মাধ্যমিক স্বীকৃতি পেলেও ১৯৯৭ সালের ১ জানুয়ারি থেকে ক্লাস শুরু হয়। এর পূর্ব নাম ছিল মংলা বন্দর স্কুল অ্যান্ড কলেজ। এই বিদ্যালয়টি প্রথম দিকে উচ্চ মাধ্যমিক বিদ্যালয় ছিল; বর্তমানে এটি একটি মাধ্যমিক বিদ্যালয়। মোংলা বন্দর মাধ্যমিক বিদ্যালয় ২০১৪ সাল থেকে অন্বেষা নামক বার্ষিক সাময়িকী প্রকাশ করছে। এখানে প্রতি বছর জাতীয় উৎসবগুলো পালন করে থাকে। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "মংলা উপজেলা"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "All Schools And Colleges List of Bagerhat, Bandarban, Barguna, Barisal, Bhola, Bogra, Brahamanbaria, Chandpur"। Chittagong।  "মংলা বন্দর মাধ্যমিক বিদ্যালয়"। বাংলাদেশ জাতীয় তথ্য বাতায়ন। সংগ্রহের তারিখ ১০ ডিসেম্বর ২০১৫। মোংলা পোর্ট অধীনে পরিচালিত একটি আদর্শ বিদ্যাপীঠ । [স্থায়ীভাবে অকার্যকর সংযোগ] দাপ্তরিক ওয়েবসাইট যশোর শিক্ষাবোর্ডে মোংলা বন্দর মাধ্যমিক বিদ্যালয়
ব্রিটানিয়া অ্যাওয়ার্ডস

ব্রিটানিয়া অ্যাওয়ার্ডস (ইংরেজিতে: Britannia Awards) ব্রিটিশ একাডেমি অফ ফিল্ম অ্যান্ড টেলিভিশন আর্টস (বাফটা)-এর লস অ্যাঞ্জেলেস শাখা কর্তৃক প্রদত্ত একটি পুরস্কার যেটি কোন ব্যক্তি বা প্রতিষ্ঠানকে চলচ্চিত্র বা চলমান দৃশ্যমাধ্যমে অবদানের জন্যে প্রদান করা হয়। এই পুরস্কারটির উদ্দেশ্য ব্রিটিশ এবং হলিউডের বিনোদন ব্যবসার মধ্যে দূরত্ব কমিয়ে আনা এবং পারস্পারিক সহযোগিতা বৃদ্ধি করা। ১৯৮৯-১৯৯৮ সালে পর্যন্ত কেবল একজন ব্যক্তিকে এই পুরস্কারটি প্রদান করা হয়। ১৯৯৯ নাগাদ এটির অধীনে আরো কয়েকটি পুরস্কার প্রবর্তন করা হয়: চলচ্চিত্র মাধ্যমে উৎকর্ষের জন্য স্ট্যানলি কুবরিক অ্যাওয়ার্ড, নির্দেশনায় উৎকর্ষের জন্য জন শ্লেজিঙ্গার ব্রিটানিয়া অ্যাওয়ার্ড ইন ডিরেক্টিং, শৈল্পিক নির্দেশনার জন্যে জন শ্লেজিঙ্গার ব্রিটানিয়া অ্যাওয়ার্ড ইন আর্টিস্টিক ডিরেক্টিং, কমেডি ধারার চলচ্চিত্রের জন্য ব্রিটানিয়া অ্যাওয়ার্ড ফর ব্রিটিশ আর্টিস্ট অফ দ্য ইয়ার এবং চার্লি চ্যাপলিন ব্রিটানিয়া অ্যাওয়ার্ড ফর এক্সিলেন্স ইন কমেডি প্রদান করা হয়। পুরস্কারগুলো প্রতিবছরের নভেম্বরে একটি অনুষ্ঠানে প্রদান করা হয় এবং টেলিভিশনে সম্প্রচার করা হয়। About BAFTA Los Angeles "The Britannia Awards - Awards & Events - Los Angeles - The BAFTA site"। British Academy of Film and Television Arts (BAFTA)। ২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১২।  Official website of the Britannia Awards at BAFTA LA ওয়েব্যাক মেশিনে আর্কাইভকৃত ৯ অক্টোবর ২০১৪ তারিখে Official broadcast website of the Britannia Awards at BBC America
১১ আগস্ট

১১ আগস্ট গ্রেগরীয় বর্ষপঞ্জী অনুসারে বছরের ২২৩তম (অধিবর্ষে ২২৪তম) দিন। বছর শেষ হতে আরো ১৪২ দিন বাকি রয়েছে। ৬৮৩ - মুসলমানরা সমরখন্দ বিজয় লাভ করে। ১৭৮০ - বার্বাডোজে হারিকেন শুরু হয়। ১৮১০ - আজোরে ভয়াবহ ভূমিকম্পে সাও মিগুয়েল গ্রাম তলিয়ে যায়। ১৮৮৪ - টেস্ট ক্রিকেটের ইতিহাসে প্রথম ডাবল সেঞ্চুরি করেন অস্ট্রেলিয়ার ম্যাকডোনেল। ১৮৮৮ - বন্ধ হয়ে যায় ক্যালিফোর্নিয়া থিয়েটার। ১৯০৮ - বিপ্লবী ক্ষুদিরাম বসুর ফাঁসি কার্যকর হয়। ১৯০৯ - রেডিওর বিপদবার্তা বা এসওএসের ব্যবহার শুরু হয়। ১৯১৪ - জন রে অ্যানিমেশন পেটেন্ট করেন। ১৯২২ - কাজী নজরুল ইসলামের ধুমকেতু পত্রিকা প্রকাশিত হয়। ১৯২৯ - ইরাক ও পারস্য শান্তিচুক্তি করে। ১৯২৯ - রাশিয়া ও চীনের সীমান্তে যুদ্ধ শুরু হয়। ১৯৫২ - মানসিক অসুস্থতার জন্য জর্দানের বাদশাহ তালাল সিংহাসনচ্যুত হন। ১৯৬১ - ভারতে পূর্বে পর্তুগিজ শাসিত অঞ্চল দাদরা ও নগর হাভেলিকে ভারতের সাথে যুক্ত ও একত্রিত করে নতুন কেন্দ্রশাসিত অঞ্চল দাদরা ও নগর হাভেলি গঠন করা হয়। ১৯৮৬ - এশিয়ার জনসংখ্যা ৩০০ কোটি পূর্ণ হয়। ২০০৪ - পাকিস্তান পরমাণু বিস্তার রোধ না করলে দেশটির ওপর মার্কিন কংগ্রেসের নিষেধাজ্ঞা প্রস্তাব গ্রহণের আহবান করা হয়। ২০০৮ - গ্রীষ্মকালীন অলিম্পিকে মহিলাদের ৪০০ মিটার ফ্রিস্টাইল শেষ হয়। একই দিনে মহিলাদের ২০০ মিটার ফ্রিস্টাইল সাঁতার প্রতিযোগিতা শুরু হয়। ২০১২ - বাংলাদেশ সেনাবাহিনীর একজন অবসরপ্রাপ্ত কর্মকর্তা শাফাত জামিল বীর বিক্রমের মৃত্যু। ১৭৩৭ - ইংরেজ ভাস্কর জোসেফ নোলেকেনস। ১৮৫৮ - নোবেলজয়ী [১৯২৯] ওলন্দাজ চিকিৎসক ক্রিস্টিয়ান আইকমান। ১৮৭০ - টম রিচার্ডসন, ইংরেজ ক্রিকেটার। ১৯০৮ - পুলিনবিহারী সেন খ্যাতনামা বাঙালি রবীন্দ্র-বিশারদ।(মৃ.১৪/১০/১৯৮৪) ১৯১১ - প্রেম ভাটিয়া, সাংবাদিক। ১৯২৯ - মানবেন্দ্র মুখোপাধ্যায় ভারতীয় বাঙালি সঙ্গীতশিল্পী ও সুরকার।(মৃ.১৯/০১/১৯৯২) ১৯৩৭ - সালমা সোবহান, বাংলাদেশের প্রখ্যাত ব্যারিস্টার, শিক্ষক, মানবাধিকারকর্মী। ১৯৩৮ - চঞ্চল কুমার মজুমদার, শান্তিস্বরূপ ভটনাগর পুরস্কারে সম্মানিত আন্তর্জাতিক খ্যাতিসম্পন্ন ভারতীয় পদার্থবিজ্ঞানী ।(মৃ.২০/০৬/২০০০) ১৯৬৫ - ভায়োলা ডেভিস, মার্কিন অভিনেত্রী ও প্রযোজক। ১৯৭০ - জিয়ানলুকা পেসোত্তো, ইতালীয় ফুটবলার। ১৯৮৩ - ক্রিস হেমসওর্থ, অস্ট্রেলীয় অভিনেতা। ১৯০৮ - ক্ষুদিরাম বসু ভারতের স্বাধীনতা সংগ্রামের বাঙালি বিপ্লবীর ফাঁসির মঞ্চে আত্মবলিদান।(জ.০৩/১২/১৮৮৯) ১৯৩৫ - স্যার দেবপ্রসাদ সর্বাধিকারী, কলকাতা বিশ্ববিদ্যালয়ের প্রথম বেসরকারি ( ১৯১৪-১৯১৮) উপাচার্য। (জ.১৮৬২) ১৯৫৫ - অমলেন্দু দাশগুপ্ত, বাঙালি সাহিত্যিক। (জ. ১৯০৩) ১৯৭০ - ইরাবতী কার্বে ভারতের মহারাষ্ট্রের একজন নৃবিজ্ঞানী, সমাজবিজ্ঞানী, শিক্ষাবিদ এবং লেখক।(জ.১৫/১২/১৯০৫) ১৯৭২ - নোবেজয়ী [১৯৫১] আফ্রিকান-মার্কিন অণুজীব বিজ্ঞানী ম্যাক্স থিলাব। ১৯৯০ - ননীগোপাল চক্রবর্তী বাঙালি শিশু সাহিত্যিক।(জ.১২/১২/১৯০৫) ১৯৯৫ - আলোন্‌জো চার্চ, মার্কিন গণিতবিদ এবং যুক্তিবিদ। (জ. ১৯০৩) ২০১২ - শাফায়াত জামিল বীর বিক্রম, বাংলাদেশ সেনাবাহিনীর অবসরপ্রাপ্ত কর্মকর্তা। (জ. ১৯৪০) ২০১৮ - বিদ্যাধর সূর্যপ্রসাদ নাইপল, ভারতীয়-নেপালীয় বংশোদ্ভূত ত্রিনিদাদীয় সাহিত্যিক। (জ.১৭/০৮/ ১৯৩২) ২০২৩ - বিকাশ চন্দ্র সিং, ভারতীয় বাঙালি পদার্থবিজ্ঞানী। (জ.১৯৪৫)
অক্টোপাস গাছ

অক্টোপাস গাছ, বা কুইন্সল্যান্ড ছাতা গাছ (বৈজ্ঞানিক নাম: Schefflera actinophylla) হচ্ছে Araliaceae পরিবারের এক প্রজাতির বৃক্ষ। এই গাছ অস্ট্রেলিয়ার বর্ষাবনে প্রচুর দেখা যায়। ল্যান্ডস্কেপিং এর জন্যে একে ব্যবহার করা হয়। এর পুষ্পবিন্যাস দুই মিটার পর্যন্ত বিস্তৃত হতে পারে। ফ্লোরিডাতে এবং হাওয়াই দ্বীপে এটাকে আগাছা হিশেবে গণ্য করা হয়। যদিও ফ্লোরিডার হলিডে ইন-এ এটা বেশ শোভা পাচ্ছে। এর ফল পাখিরা খায় কিন্তু নিচে পড়ে থাকা ফল খেলে কুকুর অসুস্থ হয়ে পড়ে। এটা রাস্তার পাশে লাগানো বন্ধ হয়েছে কারণ বিল্ডিং আর ফুটপাত নষ্ট হয় শিকড়ের কারণে। trunk in Hyderabad, India. leaves in Hyderabad, India. canopy in Hyderabad, India. in Hyderabad, India. Umbrella tree flowers Tree canopy in Hyderabad, India Tree in Kampala, Uganda Schefflera actinophylla flowers Rainbow lorikeets feeding on umbrella tree "Taxon: Schefflera actinophylla (Endl.) Harms"। Germplasm Resources Information Network। United States Department of Agriculture। ২০০০-০৬-২৬। ২০১৪-০৭-২৫ তারিখে মূল থেকে আর্কাইভ করা। সংগ্রহের তারিখ ২০১৩-০৭-২৪।  Beasley, John. (2006). Plants of Tropical North Queensland: The Compact Guide. Footloose Publications, Kuranda, Australia. আইএসবিএন ১-৮৭৬৬১৭-১৩-৬. Beasley, John. (2009). Plants of Cape York: The Compact Guide. John Beasley, Kuranda, Qld., Australia. আইএসবিএন ৯৭৮-০-৯৮০৬৮৬৩-০-২. Martin, Roger. 2005. Tree-kangaroos of Australia and New Guinea. CSIRO Publishing, Collingwood, Vic., Australia. আইএসবিএন ০-৬৪৩-০৯০৭২-X. উইকিপ্রজাতিতেঅক্টোপাস গাছ সম্পর্কিত তথ্য। Contains many images of Umbrella Tree ওয়েব্যাক মেশিনে আর্কাইভকৃত ২ জুন ২০০৮ তারিখে Information about Schefflera actinophylla as an invasive weed in Hawaii ওয়েব্যাক মেশিনে আর্কাইভকৃত ২০ নভেম্বর ২০১২ তারিখে Detailed description